พลังงานทางเลือกพุ่งรับวิกฤตไฟฟ้า ‘SPCG’ผลิตเพิ่มอีก50เมกะวัตต์
หุ้นพลังงานพุ่งรับวิกฤตไฟขาดแคลน SPCG เชื่อมไฟเข้าระบบ 50 เมกะวัตต์รับมือ
5 เม.ย. 2556

หุ้นพลังงานพุ่งรับวิกฤตไฟขาดแคลน SPCG เชื่อมไฟเข้าระบบ 50 เมกะวัตต์รับมือ 
ราคาหุ้นพลังงานทดแทนกลับมาคึกคักทันที หลังคณะกรรมการป้องกันและปราบปรามการทุจริตแห่งชาติ (ป.ป.ช.) พิจารณาแล้วเห็นว่ากรณีนายกรัฐมนตรีปล่อยเงินกู้ 30 ล้านบาท ไม่ถือเป็นการแจ้งข้อมูลเท็จและปกปิดข้อมูล จากช่วงเช้าที่ดิ่งแรงจากความกังวลเรื่องการเมือง
ทั้งนี้ ในวันที่ 5 เม.ย. จะเป็นวันแรกที่ประเทศไทยจะเกิดวิกฤตขาดพลังงานในการผลิตไฟฟ้า ซึ่งจะทำให้ไฟฟ้าหายไปจากระบบประมาณ 4,100 เมกะวัตต์ ซึ่งการขาดแคลนพลังงานได้ส่งผลบวกต่อหุ้นกลุ่มนี้ และทำให้ราคาหุ้นพุ่งขึ้นเกือบทุกตัว เช่น เอสพีซีจี (SPCG) ปิด 28.75 บาท เพิ่มขึ้น 1.50 บาทจากช่วงเช้า ลงไปต่ำสุดที่ 26.25 บาท ซัสโก้ (SUSCO) ปิด 6.75 บาท บวก 0.60 บาทจากช่วงเช้า ลงไปลึกที่ 5.65 บาท เดมโก้ (DEMCO) ปิด 15.30 บาท บวก 1.30 บาทจากช่วงเช้า ลงลึกที่ 13.10 บาท และโซลาร์ตรอน (SOLAR) ปิด 8.85 บาท บวก 0.75 บาท จากที่ลงลึกช่วงเช้าที่ 7.45 บาท 
น.ส.วันดี กุญชรยาคง ประธานกรรม การและกรรมการผู้จัดการใหญ่ SPCG เปิดเผยว่า ระหว่างวันที่ 415 เม.ย. 2556 บริษัทได้เร่งทำโครงการสนับสนุนนโยบายของรัฐบาล เตรียมความพร้อมรับมือสถานการณ์ปัญหาวิกฤตพลังงานไฟฟ้าช่วงเดือน เม.ย.นี้ โดยการเร่งเชื่อมโยงระบบทดสอบไฟฟ้าพลังงานแสงอาทิตย์ หรือโซลาร์ฟาร์ม ในเครือของเอสพีซีจีป้อนเข้าสู่ระบบสายส่งของการไฟฟ้าส่วนภูมิภาค (กฟภ.) เพิ่มอีก 7 โครงการ รวมกำลังการผลิตไฟฟ้าตลอดช่วงกว่า 50 เมกะวัตต์ 
7 โครงการดังกล่าว คือ ขอนแก่น 2 โครงการ โซลาร์ฟาร์มขอนแก่น 2 และโซลาร์ฟาร์มขอนแก่น 7 นครราชสีมา 1 โครงการ คือ โซลาร์ฟาร์ม โคราช 6 บุรีรัมย์ 2 โครงการ คือ โซลาร์ฟาร์ม บุรีรัมย์ 1 และโซลาร์ฟาร์ม บุรีรัมย์ ลพบุรี 2 โครงการ คือ โซลาร์ฟาร์มเอเจ เทคโนโลยี และโซลาร์ฟาร์มทิพยนารายณ์